I 1889 tok noen nye ildsjeler initiativ til å gjenreise teatervirksomheten ved skolen, denne gangen under Gymnasiesamfundet Iduns fane. Disse ildsjelene var Marius Norland, Nicolai Rygg og Kaspar Wignæs. De klarte å holde liv i teatret i fire år, før det igjen ble lagt ned. Det skulle gå ennå ni år før Julekomedien startet sin nær uavbrutte årlige tradisjon med teaterforestillinger i Sangsalen rundt juletider. I 1901 var det Sigurd Asserson (senere fiskeridirektør) som tok initiativ til å blåse liv i teatertradisjonen.